GS 93	Årberetning 2007.

GS 93 har igen lagt et år bag sig.

Året har været præget af gode arrangementer, en sturkturreform gennemført i lyn tempo samt en driftsleder som mistede sit gode arbejde og dermed mistede vi vores formand.

Vores arrangementer har været gennemført med god tilslutning, specielt når man tager i betragtning hvor travlt vi har haft det i 2007, og i betragtning af de arbejdsvilkår der har hersket rundt omkring i kommuner og affaldsselskaber, hvor både opgaver og ansvar ikke har været helt på plads alle steder.

Dette er heldigvis blevet bedre i årets løb, men der er stadig kommuner der ikke har harmoniseret hverken dagrenovationsindsamlingen eller driften af genbrugsstationerne, hvilket ikke er tilfredsstillende hverken for borgerne eller ansatte.

GS 93 havde 3 gode arrangementer i 2007.

Vi lagde ud d.10 maj med et besøg ved Vejle Affald og Genbrug(hvor jeg desværre ikke var med), hvor vi fik en god gennemgang af afdelingens arbejdsområde og drift.

Vejle har altid haft fokus på affald og genanvendelse og det ses også på det høje niveau, der kendetegner kommunens affaldsordninger.

Vi fik som sædvanlig udvekslet nyheder og erfaringer, men lige her og nu, er det strukturreformen der fylder meget og ikke udvikling af indsamlingsordningerne.

Turen endte i Økolariet, kommunens oplevelsescenter for miljø.

Vores to-dags konferece gik i 2007 til Sjælland.

Vi lagde ud med at besøge Solums behandlingsanlæg for bioaffald, et såkaldt Aikan anlæg. Vi fik en spændende rundvisning på anlægget, hvor energien i det grønne affald bliver udnyttet optimalt. Jeg tror anlæg af den type har en fremtid, da miljøpåvirkningen er minimal, da kompostering og afgasning sker i et lukket system.

F.eks. ligger der i dag en nyt og moderne anlæg ved Oslo som er et hyper nyt Aikan anlæg. Også Klintholm I/S i Svendborg Kommune, undersøger mulighederne for at komposterer på denne måde. Der milekomposteres i dag, men driften er ikke så effektiv som på et Aikan anlæg.

Fra Audebo gik turen til Glostrup hvor HCS Transport og Logistik A/S har til huse.

Der var ikke sparet på krudtet, da det var den adm. direktør Mads Frederiksen der fortalte og viste rundt. Som Lene skrev i referatet, ”en velorganiseret virksomhed med nogle engagerede direktører, som vi kan forvente at se mere til”.

Det kan jeg kun bekræfte, da vi netop er ved at skrive kontrakt om levering af papirsække til dagrenovation, og i Fåborg / Midtfyn har HCS sat sig tungt på indsamlingen af dagrenovation.

Virksomheden arbejder med alt inden for transport, men er nu stærkt på vej inden for renovation og genbrug og alt hvad der til hører.

HCS har en omsætning på omkring 1,2-1,3 mia.kr.

Fra Glostrup gik turen til Ringsted hvor vi blev fornemt indlogeret på Scandic Hotel.

Efter middagen fik vi som sædvanlig, en rigt god snak om affald og drift af genbrugsstationer specielt. Den megen snak betød at vi fik en tør plet i halsen, og det lige efter at udskænkningen var lukket. Til alt held havde Kjeld en kasse øl og vand i bilen, så vi nåede hele vejen rundt uden at dø af tørst.

Fredag gik turen til Slagelse genbrugsstation, hvor LK Service neddeler have/parkaffald for efterfølgende at sende det til Assens Fjernvarme, som har en ovn der udelukkende fyrer med bio brændsel.

LK Service havde gjort meget ud af besøget, da de også havde fået deres konsulent til at komme og fortælle om processen.

En vigtig parameter i den forbindelse er bl.a. askeindholdet i biomassen, og her er det bl.a. at videnskaben er nødvendig for at nå inden for de grænser som stilles af fjernvarmeværkerne. F.eks. var det vigtigt at bambus blev frasorteret og naturligvis også jord og sten.

Jeg tror også at de fleste lige benyttede chancen for at gå rundt på genbrugsstationen for at se om der var ny viden og praksis der kunne tages med hjem.

Desværre har Miljøstyrelsen i mellemtiden stoppet projektet, lige som så mange andre, bl.a. vores forsøg med vask og flisning af rødder.

Reglerne for hvad der må brændes uden statsafgift satte en stopper for projektet, men jeg tror at diskussionen om slamcirkuset hvor slam køres rundt i hele Europa har åbnet øjnene på miljøministeren, så vi inden så længe kan fortsætte hvor vi slap.

Der er i hvert fald ingen tvivl om at alternativ anvendelse af have/parkaffald er nødvendig hvis vi ikke skal drukne i kompost.

Lige nu er drivhuseffekten i fokus, så et hvert tiltag der kan bidrage til en forbedring af CO2 ballancen, kan forventes af få en positiv særbehandling.

Året blev afsluttet med regionskonference i Odense d. 29. november.

Ole Strøm fra Marius Pedersen A/S havde lavet en udmærket rundvisning, hvor vi bl.a. fik set sortering af stort brændbart affald samt sorteringsanlæg for papir og plast.

Herefter gik turen til H.J. Hansen, hvor vi lagde ud med frokost samt erfaringsudveksling med nyt fra medlemmerne.

Allan Petterson og et par kolleger fortalte efterfølgende om genbrug af bl.a. metal og

bygningsaffald.

IA-data havde endvidere et kort indlæg om en nyudviklet betalingsautomat som er udviklet i samarbejde med Svendborg Kommune.

Til slut besøgte vi Odense Kommunes genbrugsplads på Havnegade.

Pladsen er oprindelig anlagt som erhvervsgenbrugsplads, men da der ingen kunder kom p.g.a. prisen, er pladsen nu også åbnet for private. Pladsen virkede virkelig veldrevet, bl.a. var bygningen til modtagelse af farligt affald netop renoveret.

En plads hvor der var flere ting vi kunne tage med hjem og videreudvikle.

Specielt mandskabsfaciliteterne kunne jeg godt misunde Odense, men nu er bunden også nået i Svendborg, hvor rotterne efterhånden helt har overtaget bygningen.

Med hensyn til vejret, var Vorherre os ikke særlig venlig stemt, til gengæld lærte vi en masse i Odense.

Mange af foreningens medlemmer har i det forløbne år været ude i et sandt stormvejr. Direktører og chefer har byttet stole hurtigere end vi har kunnet følge med. Nogle steder er affaldsselskaber blevet til kommunale afdelinger og hos andre er det gået den modsatte vej.

GS 93 har redet stormen af da vore medlemmer har sørget for at videreføre medlemskabet til den nye organisation, de er blevet en del af.

Dette betyder, at mange medlemskommuner og affaldsselskaber repræsenterer langt flere genbrugsstationer og dermed også flere medarbejdere og det er noget vi skal benytte os af.

Det er derfor vigtigt af ”de gamle” i foreningen udbreder kendskabet til GS 93 således at flere kommer med på adresse listen og den guldgruppe af erfaringer vi råder over, når ud til en større kreds.

Dette kan medvirke til at skabe nyt liv i foreningen og samt sikre vores berettigelse som et godt og lærerigt forum og i sidst ende vores eksistens.

Opbakningen til vores konferencer har været god i det forløbne år og det skulle gerne fortsætte.

Dette forudsætter imidlertid, at vi kan lave arrangementer der er spændende og interessante, men dette arbejde er ikke forbeholdt bestyrelsen.

Jeg beder alle om at huske foreningen når du i dagligdagen støder på virksomheder eller modtageanlæg hvor vi kan lære nyt. Det behøver at være epokegørende eller sprit ny, da en væsentlig del af vore konferencer er videns deling samt udbygning af fagligt netværk, da det er med til at sikre, at du altid har en livline når du står med et fagligt problem, eller måske skal ud og investerer i containere eller biler, og nødigt vil fejlinvesterer.

Til slut vil jeg på bestyrelsens vegne takke alle, der på den ene eller anden måde har bidraget til vore arrangementer samt til foreningens virke, samt en tak til vores ”gamle” formand Per Sørensen, som har trukket ihærdigt i den tid han har repræsenteret AVV i foreningen.

GS 93

SVENDBORG

2008-03-17

ejblsv

Svendborg Kommune